Diari Oficial de la Generalitat Valenciana


Sumari del DOGV 3214, del 31-03-1998 (1998/2433)

ORDRE de 25 de març de 1998, de la Conselleria de Cultura, Educació i Ciència, per la qual es convoca el concurs públic per a la concessió de subvencions per al cofinançament de xicotetes restauracions i conservació del patrimoni artístic immoble.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2433


Data del document
:   25-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 25 de març de 1998, de la Conselleria de Cultura, Educació i Ciència, per la qual es convoca el concurs públic per a la concessió de subvencions per al cofinançament de xicotetes restauracions i conservació del patrimoni artístic immoble. [1998/C2433]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic, sense perjudici del que estableix l'article 149.1.28. de la Constitució Espanyola. Aquestes funcions es van transferir a la Generalitat Valenciana pel Reial Decret 3.066/1983, de 13 d'octubre, i estan atribuïdes a la Conselleria de Cultura, Educació i Ciència pel Decret 4/1997, de 27 de febrer, del president de la Generalitat Valenciana, pel qual s'assignen competències a la Presidència i a les conselleries.
  
Amb el propòsit de subvencionar les corporacions locals i les institucions privades sense finalitats de lucre responsables del patrimoni artístic immoble, i fent ús de les facultats conferides per l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Convocar un concurs públic per a la concessió de subvencions per al cofinançament de xicotetes restauracions i conservació del patrimoni artístic immoble, i aprovar les bases per les quals es regeix aquesta convocatòria i el model de sol·licitud que figuren en els annexos de la present ordre.
  
Segon
  
L'import total de les subvencions és de 94.162.339 pessetes i serà satisfet a càrrec de l'aplicació pressupostària 15.64.381.90, codi línia 710/000/98, del pressupost de la Generalitat Valenciana per a l'exercici 1998.
  
DISPOSICIONS FINALS
  
Primera
  
Es delega la Direcció General de Patrimoni Artístic per a la facultat de concedir aquestes ajudes i de dictar les resolucions necessàries per al desenvolupament i l'execució de la present ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, s'hi podrà interposar un recurs contenciós administratiu davant del Tribunal Superior de Justícia de la Comunitat Valenciana, després d'haver-ho comunicat a l'òrgan que va dictar l'acte administratiu impugnat, en el termini de dos mesos a partir de l'endemà de la seua publicació, de conformitat amb el que disposa en l'article 58 de la Llei Reguladora de la Jurisdicció Contenciosa Administrativa i l'article 110.3. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases per a la concessió de subvencions per al cofinançament de xicotetes restauracions i conservació del patrimoni artístic immoble.
  
Primera. Objecte de la convocatòria
  
L'objecte d'aquesta convocatòria és regular la concessió de subvencions per al cofinançament de xicotetes restauracions i conservació del patrimoni artístic immoble.
  
Segona. Beneficiaris
  
Podran sol·licitar aquestes ajudes els ajuntaments, les altres corporacions locals i les institucions privades sense finalitat de lucre de la Comunitat Valenciana.
  
Tercera. Dotació
  
La dotació màxima a percebre pel beneficiari serà d'un 50% del pressupost d'execució de la contracta de l'obra, fins a un màxim de 2.000.000 de pessetes d'aportació de la Conselleria.
  
Quarta. Sol·licituds
  
1. El termini per a la presentació de sol·licituds, el model de les quals figura com a annex II d'aquesta Ordre, serà d'un mes comptat a partir de l'endemà de la publicació d'aquesta ordre en el Diari Oficial de la Generalitat Valenciana. Si el termini finalitza en dissabte, o dia inhàbil, aquest s'entendrà prorrogat fins al primer dia hàbil següent.
  
2. Les sol·licituds aniran acompanyades dels següents documents que hauran de ser originals o fotocòpies compulsades:
  
a) Projecte tècnic o memòria valorada de les obres que s'hi pretenen realitzar. Haurà de figurar en aquest el termini previst per a l'execució de les obres.
  
b) Declaració jurada de la plena disponibilitat dels terrenys i/o l'immoble.
  
c) Compromís de cofinançament de l'obra a realitzar adoptat per l'òrgan competent de la corporació local o per l'entitat sense ànim de lucre.
  
d) Registre de tercers, segons el model de l'annex III.
  
e) Certificat del nivell de protecció atorgat per l'ajuntament en el planejament vigent.
  
3. Les sol·licituds es dirigiran a la Conselleria de Cultura, Educació i Ciència, Direcció General de Patrimoni Artístic, i hauran de presentar-se al Registre General d'aquesta Conselleria, a les direccions territorials de Cultura i Educació, o a través de qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud, segons el model que figura com a annex II d'esta ordre, no inclou totes les dades exigides o en falta la documentació acreditativa, s'instarà l'interessat perquè, en el termini de 10 dies hàbils, esmene aquests defectes, amb l'advertiment que, en cas contrari, la sol·licitud serà arxivada.
  
5. Aquelles peticions de subvenció presentades amb anterioritat a l'entrada en vigor de la present ordre, en el cas que vulguen acollir-se a aquesta, hauran de sol·licitar-les novament en la forma i dins el termini previst en aquesta.
  
6. Les actuacions sobre béns d'interés cultural, incoats o declarats, requereixen autorització patrimonial. Les peticions de subvenció amb la documentació aportada seran considerades de facto com a sol·licituds a aquest efecte.
  
Cinquena. Criteris de prioritat i barem
  
1. Per a la concessió d'aquestes ajudes, es tindran en compte els següents criteris de prioritat i puntuació:
  
a) Criteri bàsic. Interés o valor arquitectònic:
  
- Immobles declarats o incoats com a monument o jardí històric o béns declarats bé d'interés cultural per ministeri de la llei (castells, escuts, pedres heràldiques, creus de terme, etc.) segons la disposició addicional segona de la Llei 16/1985, de 25 de juny, del Patrimoni Històric Espanyol. Es valorarà amb 5 punts.
  
- Immobles en un conjunt històric incoat o declarat i que hagen sigut inclosos en el catàleg municipal amb el màxim nivell de protecció. Es valorarà amb 3 punts. El peticionari haurà d'aportar la justificació certificada del nivell de catalogació del planejament vigent al municipi.
  
- Immobles catalogats amb uns altres nivells de protecció o d'interés patrimonial, després de l'informe de la Direcció General de Patrimoni Artístic sobre el seu interés historicoartístic. Es valorarà amb 1 punt. El peticionari aportarà el certificat del nivell de catalogació com en l'apartat anterior.
  
b) Criteri d'oportunitat. Nivells d'urgència, segons l'informe de la Inspecció de Patrimoni Historicoartístic de la Conselleria de Cultura, Educació i Ciència:
  
- Obres d'emergència. Es valoraran amb 5 punts.
  
- Obres urgents de tipus estructural. Es valoraran amb 4 punts.
  
- Obres de consolidació i reparació de façanes i cobertes. Es valoraran amb 3 punts.
  
- Obres de restauració i/o rehabilitació. Es valoraran amb 2 punts.
  
- Obres complementàries a les anteriors o d'habilitació i posada en ús de l'immoble. Es valoraran amb 1 punt.
  
c) Criteri de participació econòmica:
  
- La participació del peticionari en el cofinançament es valorarà fins a un màxim de 5 punts.
  
d) Criteris addicionals, fins a un màxim de 3 punts:
  
- Les segones fases d'intervenció realitzades o continuació d'obres.
  
- L'existència d'estudis previs o plans directors sobre l'immoble realitzats o supervisats per la Conselleria de Cultura, Educació i Ciència.
  
- La previsió d'ús públic o que redunde en benefici de la col·lectivitat.
  
2. Per a poder obtenir una subvenció s'haurà de puntuar sempre en el criteri bàsic i el percentatge d'aportació del peticionari no serà mai inferior al 50%.
  
La puntuació, la realitzaran els òrgans citats en la base sisena i com a suma dels punts obtinguts en els apartats a, b, c i d.
  
Sisena. Comissió d'avaluació
  
La proposta de concessió d'ajudes correspondrà a la Comissió d'Avaluació, que estarà presidida pel cap del Servei de Patrimoni Arquitectònic i Mediambiental. Formaran part d'aquesta, com a vocals, dos tècnics de la Direcció General de Patrimoni Artístic, un dels quals actuarà com a secretari.
  
En aquelles intervencions que afecten béns de titularitat eclesiàstica, diocesana o d'ordes religiosos, la puntuació es realitzarà pels delegats diocesans, nomenats a l'efecte, i serà validada per la Permanent de la Comissió Mixta Generalitat Valenciana-Església Catòlica, amb els criteris anteriorment exposats.
  
Setena. Resolució
  
1. Una vegada finalitzada la corresponent valoració de les sol·licituds presentades, atenent els informes emesos pels serveis corresponents, la Comissió elevarà una proposta a la directora general de Patrimoni Artístic, qui resoldrà l'adjudicació de les ajudes per delegació del conseller de Cultura, Educació i Ciència. La resolució es publicarà en el Diari Oficial de la Generalitat Valenciana.
  
2. La no resolució en el termini previst per a resoldre, que serà de dos mesos, produirà efectes jurídics desestimatoris.
  
Vuitena. Obligacions dels beneficiaris
  
1. Tots els beneficiaris d'aquestes subvencions estan obligats a:
  
a) Acreditar davant de la Conselleria de Cultura, Educació i Ciència la realització de l'obra, així com el compliment dels requisits i les condicions que determinen la concessió de la subvenció.
  
b) La submissió a les actuacions de control financer que corresponen a la Intervenció General, en relació amb la subvenció concedida.
  
c) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedent de qualsevol administració o ens públics.
  
2. Així mateix, els beneficiaris es comprometen a:
  
a) Executar les obres d'acord amb el projecte o memòria tècnica presentat i comunicar, a la Direcció General de Patrimoni Artístic, qualsevol modificació d'aquest.
  
b) Contractar l'execució de les obres i remetre, a la Direcció General de Patrimoni Artístic, el certificat d'adjudicació o, si és procedent, una còpia del contracte, en els 10 dies següents a la seua adopció.
  
A partir del moment de la contractació de les obres començarà a computar-se el termini d'execució previst en el projecte tècnic que s'adjunte a la sol·licitud inicial de la persona interessada.
  
c) Contractar la direcció tècnica qualificada que necessiten les obres.
  
d) Finalitzar l'obra abans del dia 30 d'octubre de 1998. El termini d'acabament de les obres en la data referida haurà de ser factible i conseqüent, cosa que es ponderarà a la vista del termini d'execució que s'haja fixat unilateralment en la sol·licitud inicial, computat des del moment de l'adjudicació de les obres.
  
e) Col·locar visiblement un cartell d'obra, en què es farà constar la col·laboració en aquesta de la Conselleria de Cultura, Educació i Ciència de la Generalitat Valenciana, i segons model que subministrarà la Direcció General de Patrimoni Artístic.
  
f) Assumir els majors costos que puguen produir-se respecte del preu d'adjudicació, bé per revisions de preu o per millores, imprevistos o ampliacions.
  
3. Els beneficiaris de les subvencions hauran d'acreditar, abans del cobrament, que es troben al corrent de les seues obligacions tributàries i amb la Seguretat Social, acreditació que haurà d'estar referida al moment de l'atorgament de la subvenció, amb excepció de les entitats locals. L'esmentada acreditació haurà de presentar-se abans del 15 de novembre de 1998.
  
4. Els beneficiaris hauran de presentar, abans del 15 de novembre de 1998, els certificats d'obra realitzats per a dur a terme l'obra completa. L'incompliment de l'obligació de justificar o la presentació dels justificants fora de termini donarà lloc a la pèrdua del dret al cobrament de l'ajuda.
  
Novena. Regulació del pagament
  
1. Amb anterioritat al tràmit o la gestió d'abonament, els beneficiaris hauran de presentar davant de la Direcció General de Patrimoni Artístic el següent:
  
a) Informe del projecte d'obra emés pel tècnic supervisor, designat a l'efecte per la Direcció General de Patrimoni Artístic.
  
b) Certificat de l'acord d'adjudicació de les obres subscrit pel secretari en el cas de les corporacions locals, i, en els altres casos, acord firmat pel responsable de la institució. En el procés d'adjudicació estarà present amb veu i vot un tècnic de la Direcció General de Patrimoni Artístic.
  
c) Certificat subscrit pel secretari de la corporació o persona que tinga atribuïdes les funcions en les entitats beneficiàries, que no es rep cap altra subvenció per al mateix objecte de la convocatòria i, en el cas de rebre-la, quantia i òrgan que l'atorga.
  
2. La Conselleria de Cultura, Educació i Ciència es reserva:
  
a) La inspecció de les obres per tècnics de la Direcció General de Patrimoni Artístic.
  
b) La potestat de nomenar un representant en l'acta de replantejament i de recepció provisional.
  
3. El pagament de l'ajuda concedida es gestionarà per a fer-se efectiu després de l'aportació per part del beneficiari abans del 15 de novembre de 1998 d'originals o còpia compulsada de la següent documentació:
  
a) Certificat d'obres, referit al total de l'obra, segons el model que subministrarà la Direcció General de Patrimoni Artístic, per triplicat exemplar subscrit i firmat pel tècnic director d'aquesta, amb les firmes del representant de l'empresa adjudicatària, del responsable de la institució peticionària i del tècnic supervisor designat a l'efecte per la Direcció General de Patrimoni Artístic. Els certificats faran referència a obres realment executades, i no s'admetran les d'abonaments o bestretes a compte per materials, instal·lacions, equips i maquinària.
  
b) Fotografies (13 x 18) i negatius o diapositives de l'estat de l'immoble abans, durant i després de la intervenció, mínim 12 (4 de cada estat dels descrits), així com del cartell d'obres.
  
c) Les minutes d'honoraris de redacció del projecte o de direcció d'obra es podran justificar, sempre que el seu cost s'incloga en l'import total de l'actuació subvencionada.
  
4. La no-execució de l'obra completa estimada així per la supervisió tècnica d'aquesta Direcció General suposarà la pèrdua de la subvenció, després de l'audiència de la persona interessada.
  
5. L'import de les obres l'adjudicació de les quals es realitze per valor inferior al pressupost presentat es pagaran d'acord al percentatge que corresponga, després de l'audiència de la persona interessada.
  
6. L'incompliment de qualsevol dels terminis articulats en la present ordre donarà lloc a la pèrdua de la subvenció, després de l'audiència de la persona interessada, inclòs el del termini d'execució que haurà d'haver-se consumit abans o en el dia fixat en la present ordre com a moment d'acabament de les obres.
  
Deu. Modificació de la resolució de concessió
  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per unes altres administracions o ens públics o privats, podrà donar lloc a la modificació de la resolució de concessió.
  
L'import de les subvencions en cap cas podrà ser de tal quantia que, aïlladament o en concurrència amb subvencions o ajudes d'unes altres administracions públiques o d'uns altres ens públics o privats, supere el cost de l'activitat a desenvolupar pel beneficiari.
  
Onze. Reintegrament de quantitats percebudes.
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtenir la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit previst en el paràgraf segon de la base deu, quan la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat desenvolupada.
  
ANNEX II
  
Model de sol·licitud per a la concessió de subvencions per al cofinançament de xicotetes restauracions del patrimoni artístic immoble de la Comunitat Valenciana.
  
(Hauran d'omplir-se tots els apartats)
  
1. Dades del sol·licitant:
  
- Nom i cognoms/ NIF:
  
- En representació de:
  
- Amb domicili a:
  
- Carrer / Núm. / CP/ Telèfon / Fax:
  
2. Destí de la subvenció:
  
Corporacions locals i institucions públiques o privades sense ànim de lucre responsables del patrimoni artístic immoble.
  
3. Dades de l'entitat a què es troba vinculat el projecte:
  
- Titular / Propietari del bé:
  
- Nom de l'entitat:
  
- Domicili / Població:
  
- Província:
  
4. Dades del projecte i de l'obra:
  
- Edifici / Centre / Lloc:.
  
- Projecte / Memòria valorada:.
  
- Autor:.
  
- Pressupost d'execució de contracta amb IVA:.
  
- Termini d'execució de l'obra:.
  
5. Pressupost total d'Intervenció segons conceptes:
  
- Aportació de l'entitat sol·licitant: ... PTA / percentatge ...%
  
- Aportació sol·licitada: ... PTA / percentatge ...%
  
- Aportacions d'altres organismes: ... PTA / percentatge ...%
  
- Indicació d'altres organismes: ...
  
6. Documentació aportada:
  
( ) Projecte tècnic o memòria valorada de les obres que es pretenguen realitzar.
  
( ) Certificat o declaració jurada de la plena disponibilitat dels terrenys i de l'immoble.
  
( ) Compromís de cofinançament adoptat per l'òrgan competent de la corporació local o entitat sense ànim de lucre.
  
( ) Registre de tercers segons el model de l'annex III.
  
( ) Certificat del nivell de protecció atorgat per l'ajuntament en el planejament vigent.
  
SOL·LICITE: segons la normativa vigent, participar en el concurs públic per a la concessió d'ajudes per a xicotetes restauracions i conservació del patrimoni artístic immoble.
  
(Lloc, data i firma)
  
CONSELLERIA DE CULTURA, EDUCACIÓ I CIÈNCIA.
  
DIRECCIÓ GENERAL DE PATRIMONI ARTÍSTIC
  
ANNEX III
  
Manteniment de tercers
  
Alta en la entitat de crèdit
  
Nom del proveïdor: { (\*) sol·licitant beneficiàri de la subvenció}
  
Domicili: ...
  
Població: ...
  
Denominació del compte (titular): ...
  
NIF/CIF: ...
  
Denominació de l'entitat financera: ...
  
Codi de l'entitat financera: ...
  
Denominació de la sucursal, en cas necessari: ...
  
Codi de la sucursal: ...
  
Número del compte corrent: ...
  
Declare que les dades més amunt reflectides són certes i que identifiquen el compte o l'entitat financera pels quals desitge rebre els pagaments que en qualitat de proveïdor de la Generalitat Valenciana puguen correspondre.
  
Firmat: (\*)
  
Firma: ...
  
En qualitat de: ...
  
DNI núm: ...
  
Ricardo Sicluna Lletget, amb càrrec de cap de servei,
  
CERTIFIQUE: Que les dades corresponents a aquest proveïdor són certes i han estat verificades amb els antecedents que es troben al nostre centre de gestió.
  
València, ... de ... de 199...
  
(A omplir per la Direcció General de Patrimoni Artístic)